21/03/2019 | Administración LocalMunicipal
Rianxo
Tesourería - Recadación
Publicación íntegra da Ordenanza fiscal número 3, imposto sobre vehículos de tracción mecánica

ANUNCIO De conformidade co artigo 49 da Lei 7/85, por non presentarse reclamación ningunha durante o período de exposición ao público, elevouse a definitivo o acordo inicial adoptado polo Pleno da Corporación do día 29/11/2018 entrando en vigor o día da súa publicación no Boletín Oficial da Provincia (BOP n.º 247, 28/12/2018). Publícase o texto completo da ordenanza que entrará en vigor unha vez publicada no BOP, conforme o establecido no artigo 17 do RDL 2/2004 que aproba o texto refundido da lei reguladora das facendas locais.- ORDENANZA FISCAL NÚMERO 3, IMPOSTO SOBRE VEHÍCULOS DE TRACCIÓN MECÁNICA Artigo primeiro No uso das facultades normativas outorgadas polos artigos 133.2 e 142 da Constitución Española e artigo 106 da Lei 7/1985, do 2 de abril, Reguladora das Bases de Réxime Local, sobre potestade normativa en materia de tributos locais, e de conformidade, asemade, co establecido nos artigos 15 e seguintes, así como no Título II e artigos 92 e seguintes, todos eles do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, regulase mediante a presente Ordenanza fiscal o Imposto sobre Vehículos de Tracción Mecánica. Artigo segundo De conformidade co artigo 95.4 do Texto Refundido da Lei Reguladora das Facendas Locais, este Concello fixa o coeficiente de incremento, no Imposto sobre Vehículos de Tracción Mecánica, sobre as cotas orixinais establecidas no citado artigo 95.1 do mesmo texto legal, nos seguintes termos: Artigo terceiro 1. Para poder aplicar a exención a que se refire a letra e) e g) do artigo 93.1 do Texto Refundido da Lei Reguladora das Facendas Locais, o interesado deberá acompaña-la solicitude dos seguintes documentos debidamente autenticados: A.–No suposto de vehículos para persoas de mobilidade reducida: – Fotocopia do permiso de circulación (o seu nome). – Fotocopia do certificado de características do vehículo. – Fotocopia do Carné de Conducir (anverso e reverso). – Fotocopia da declaración administrativa de invalidez ou disminución física expedida polo organismo competente. – Declaración baixo a súa responsabilidade do seu uso exclusivo. B.–No suposto dos tractores, remolques, semirremolques e maquinaria agrícolas: – Fotocopia do permiso de circulación. – Fotocopia do certificado de características. – Fotocopia da Cartilla de Inspección Agrícola expedida a nome do titular do vehículo.2. En todo caso, consideráranse que presentan unha discapacidade en grao igual ou superior ao 33% os pensionistas da Seguridade Social que teñan recoñecida unha pensión de incapacidade permanente no grao de total, absoluta ou gran invalidez, e aos pensionistas de clases pasivas que teñan recoñecida unha pensión de xubilación ou de retiro por incapacidade permanente para o servizo ou inutilidade segundo o contemplado na Lei 51/2003, do 2 de decembro, de igualdade de oportunidades, non discriminación e accesibilidade universal das persoas con discapacidade. Artigo cuarto Bonificación para vehiculos históricos.1.- Gozaran dunha bonificación do 100% na cota os vehiculos historicos, ou aqueles que teñan unha antigüedade igual ou superior a vintecinco anos contados dende a data da súa fabricación tomandose como tal, se esta non se coñecera a da súa primeira matriculación ou, no seu defecto, a data na que o correspondente tipo ou variante se deixou de fabricar.2. A bonificación deberá ser solicitada polo interesado e debera ir acompañada da seguinte documentación: – DNI do solicitante. – Copia compulsada do permiso de circulacion. – Ficha técnica do vehiculo. – Documentación acreditativa da antigüedade do vehiculo. Disposición final A presente Ordenanza foi modificada polo Pleno na sesión do día 29 de novembro de 2018 entrando en vigor o día da súa publicación no Boletín Oficial da Provincia (BOP n.º 247, 28/12/2018), e xurdindo efectos dende o 1 de xaneiro de 2019, ata que se acorde a súa modificación ou derrogación. Rianxo, 15 de marzo de 2019 O alcalde, Adolfo Muíños Sánchez